APSTIPRINU

Centrālās finanšu un līgumu aģentūras

Projektu atlases departamenta direktore

 *(elektroniskais paraksts)* A. Abu-Junese

**Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.1. pasākuma “Atkritumu šķirošana, pārstrāde un reģenerācija” projektu iesniegumu otrās atlases kārtas pirmā uzsaukuma nolikums (turpmāk - nolikums)**

|  |  |
| --- | --- |
| Pasākuma īstenošanu reglamentējošie Ministru kabineta noteikumi | Ministru kabineta 2024. gada 17. decembra noteikumi Nr. 892 “Eiropas Savienības kohēzijas politikas programmas 2021.–2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.1. pasākuma “Atkritumu šķirošana, pārstrāde un reģenerācija” projektu iesniegumu otrās un trešās atlases kārtas īstenošanas noteikumi” (turpmāk – MK noteikumi). |
| Finanšu nosacījumi | 2.2.2.1. pasākuma “Atkritumu šķirošana, pārstrāde un reģenerācija” (turpmāk – pasākums) otrās atlases kārtas pirmajā uzsaukumā pieejamais kopējais attiecināmais finansējums ir vismaz 15 666 667 *euro,* tai skaitā Kohēzijas fonda (turpmāk – KF) finansējums 11 750 000 *euro,* nacionālais līdzfinansējums, ko veido privātais līdzfinansējums – ne mazāks kā 3 916 667 *euro*, tai skaitā:1. Dienvidkurzemes atkritumu apsaimniekošanas reģionam – KF finansējums 2 000 000 *euro* un privātais līdzfinansējums ne mazāks kā 666 667 *euro*;
2. Latgales atkritumu apsaimniekošanas reģionam – KF finansējums 1 000 000 *euro* un privātais līdzfinansējums ne mazāks kā 333 333 *euro*;
3. Vidzemes atkritumu apsaimniekošanas reģionam – KF finansējums 4 000 000 *euro* un privātais līdzfinansējums ne mazāks kā 1 333 333 *euro*;
4. Ziemeļkurzemes atkritumu apsaimniekošanas reģionam – KF finansējums 4 750 000 *euro* un privātais līdzfinansējums ne mazāks kā 1 583 334 *euro.*

Projekta iesnieguma minimālais attiecināmo izmaksu apmērs nav mazāks par 200 000 *euro* (ieskaitot).Atbilstoši MK noteikumu 39. punktam šo noteikumu 37.1. apakšpunktā minētās būvprojekta izstrādes izmaksas 100 procentu apmērā finansē no privātā līdzfinansējuma, kas brīvs no komercdarbības atbalsta, vai saskaņā ar Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam.Atbilstoši MK noteikumu 40. punktam šo noteikumu 37.6. apakšpunktā minētās izmaksas 100 procentu apmērā finansē no KF finansējuma vai privātā līdzfinansējuma, un tas nekvalificējas kā komercdarbības atbalsts.Atbilstoši MK noteikumu 62. punktam šo noteikumu 30.3. apakšpunktā minētās dalīti vāktu atkritumu šķirošanas līniju modernizācijas vai MK noteikumu 30.4. apakšpunktā minētās šķiroto atkritumu savākšanas viedo laukumu izveides izmaksu maksimālā KF finansējuma attiecināmo izmaksu intensitāte nepārsniedz 40 procentus.MK noteikumu 60. punkts paredz, ka pārējo izmaksu maksimālā KF finansējuma intensitāte nepārsniedz:* mazajiem (tai skaitā mikro) uzņēmumiem 75 procentus;
* vidējiem uzņēmumiem 65 procentus;
* lielajiem uzņēmumiem 55 procentus.

Maksimālais KF finansējums projektā ir 85 procenti no projekta kopējā attiecināmā finansējuma, tai skaitā gadījumos, ja projektā plānots *de minimis atbalsts*, vienlaikus ievērojot šo noteikumu 60. punktā minētos nosacījumus.Izmaksas ir attiecināmas, ja tās ir radušās ne agrāk kā no projekta iesnieguma iesniegšanas dienas sadarbības iestādē, izņemot MK noteikumu 37.1. apakšpunktā minētās būvprojekta izstrādes izmaksas, kas ir attiecināmas no 2023. gada 1. janvāra.Ja projekta darbības (izņemot MK noteikumu 37.1. apakšpunktā minētā būvprojekta izstrāde) ir uzsāktas un izmaksas radušās pirms projekta iesnieguma iesniegšanas sadarbības iestādē, projekta iesniegums tiek noraidīts. |
| Komercdarbības atbalsta veidi | Eiropas Komisijas 2014. gada 17. jūnija regulas (ES) Nr. [651/2014](https://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 47.panta atbalsts. Eiropas Komisijas 2023. gada 13. decembra regula (ES) Nr. [2023/2831](https://eur-lex.europa.eu/eli/reg/2023/2831/oj/?locale=LV) par Līguma par Eiropas Savienības darbību 107. un 108. panta piemērošanu de minimis atbalstam. |
| Projektu iesniegumu atlases īstenošanas veids | Atklāta projektu iesniegumu atlase |
| Projekta iesnieguma iesniegšanas termiņš | No 2025. gada29. janvāra | līdz 2025. gada29. aprīlim. |

1. Prasības projekta iesniedzējam
2. Projekta iesniedzējs pasākuma otrās atlases kārtas pirmā uzsaukuma ietvaros atbilstoši MK noteikumu 17.1. apakšpunktam ir komersants, kura darbība atbilstoši Saimniecisko darbību statistiskās klasifikācijas Eiropas Kopienā (turpmāk – NACE) 2. redakcijai[[1]](#footnote-2) (sākot ar 2025. gada 1. janvāri – NACE 2.1. redakcijai) atbilst E sadaļas 38. vai 39. nodaļai.
3. Atbalstāmās darbības un izmaksas
4. Pasākuma otrās atlases kārtas pirmā uzsaukuma ietvaros ir atbalstāmas darbības, kas noteiktas MK noteikumu 30. un 32. punktā, un tās plāno atbilstoši MK noteikumu 34. un 35. punktā noteiktajam, ievērojot MK noteikumu 11. un 49. (ja attiecināms) punktā un 27.4. apakšpunktā noteikto.
5. Projekta iesniegumā plāno izmaksas atbilstoši MK noteikumu 36., 37., 39., 40., 41., 42., 43., 44. un 45. punktam.
6. Projektu īsteno ne ilgāk kā līdz 2029. gada 31. decembrim.
7. Izmaksu plānošanā jāņem vērā “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”[[2]](#footnote-3) un MK noteikumos noteiktais, tai skaitā attiecībā uz komercdarbības atbalsta piešķiršanas nosacījumiem.
8. Projektu iesniegumu noformēšanas un iesniegšanas kārtība
9. Atbilstoši MK noteikumu 19. punktam projekta iesniedzējs var iesniegt vienu projekta iesniegumu par atbalstāmajām darbībām katrā atkritumu apsaimniekošanas reģionā, kurā tam ir tiesības sniegt atkritumu apsaimniekošanas pakalpojumus. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
	1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;
	2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
10. Projektu portālā aizpilda projekta iesnieguma datu laukus un pievieno šādus dokumentus:
	1. projekta darbību apraksts atbilstoši nolikuma 2. pielikuma formai un tajā minētie papildu dokumenti:
		1. dokumentāri pierādījumi, ka tad, ja atbalsts nebūtu piešķirts, ieguldījums netiktu veikts;
		2. vienošanās, līgumi, nodomu protokoli vai cita veida saistības ar atkritumu radītāju vai piegādātāju apliecinoši dokumenti, kā arī oficiālās statistikas pārskati par atkritumiem, kas apliecina projektā plānoto apsaimniekojamo atkritumu pieejamību un pastāvīgu plūsmu 10 gadu projekta dzīves ciklam, aptverot arī piecu gadu pēcuzraudzības periodu pēc projekta pabeigšanas;
		3. izmaksas pamatojoša dokumentācija, kas pamato hipotētiskā scenārija aprakstu par salīdzināmu ieguldījumu *(attiecināms, ja projekta iesniegumā plānota šķirotu atkritumu savākšanas viedā laukuma izveide vai dalīti vāktu atkritumu šķirošanas līniju modernizācija)*.
	2. projekta iesniedzēja deklarāciju par komercsabiedrības atbilstību mazajai (sīkajai) vai vidējai komercsabiedrībai atbilstoši atlases nolikuma 3. pielikuma formai;
	3. finanšu analīzi atbilstoši atlases nolikuma 4. pielikuma formai *(nav attiecināms, ja projekta iesniegumā paredzēts izveidot tikai šķiroto atkritumu savākšanas viedo laukumu vai modernizēt dalīti vāktu atkritumu šķirošanas līniju)*;
	4. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošos dokumentus. Informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[3]](#footnote-4) u.c. informāciju;
	5. izziņa no pašvaldības par atbilstību spēkā esošam pašvaldības teritorijas plānojumam *(attiecināms, ja atbilstība nav skaidri nosakāma no publiski pieejamiem dokumentiem vai to projektiem)*;
	6. de minimis atbalsta uzskaites sistēmā sagatavotās veidlapas[[4]](#footnote-5) izdruka *(attiecināms, ja projekta iesniegumā iekļautas de minimis izmaksas un projekta iesniegumā nav norādīts sistēmā izveidotās un apstiprinātās atbalsta pretendenta veidlapas identifikācijas numurs);*
	7. dokumenti, kas apliecina projekta iesniedzēja īpašuma tiesības vai pierāda, ka ir panākta vienošanās ar nekustamā īpašuma īpašnieku (-iem) par nekustamā īpašuma turējumu (nomu) vai apbūves tiesībām (pēc 2017. gada 1.janvāra) projekta īstenošanas laikā un vismaz piecus gadus pēc projekta pabeigšanas, vai arī apliecinājums, ka apbūves tiesības tiks iegūtas un nostiprinātas līdz attiecīgo darbību uzsākšanai. Nomas tiesības ir attiecināmas tikai gadījumā, ja aprites ekonomikas centrs tiek veidots esošās telpās *(attiecināms, ja īpašumtiesības ir nostiprinātas, bet to nav iespējams pārbaudīt publiskajās datubāzēs)*;
	8. Valsts vides dienesta izziņa par ietekmes uz vidi novērtējuma, sākotnējā izvērtējuma vai tehnisko noteikumu nepieciešamību *(attiecināms, ja projekta iesniegumā norāda, ka darbībām nav nepieciešams veikt ietekmes uz vidi novērtējumu vai sākotnējo izvērtējumu);*
	9. zvērināta revidenta apstiprināts operatīvais finanšu pārskats, kas apstiprināts ne agrāk kā vienu mēnesi pirms projekta iesnieguma iesniegšanas dienas *(attiecināms gadījumos, ja gada pārskats par 2024. gadu vēl nav iesniegts un pēdējais noslēgtais gada pārskats par 2023. gadu liecina par atbilstību grūtībās nonākuša uzņēmuma statusam, bet zvērināta revidenta apstiprināts operatīvais finanšu pārskats norāda uz izmaiņām finanšu situācijā)*.
11. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
12. Lai nodrošinātu kvalitatīvu projekta iesnieguma veidlapas un finanšu analīzes modeļa aizpildīšanu, izmanto projekta iesnieguma veidlapas aizpildīšanas metodiku (nolikuma 1. pielikums) un finanšu analīzes modeļa aizpildīšanas metodiku (nolikuma 5. pielikums)*.*
13. Informācija par aktuālajiem makroekonomiskajiem pieņēmumiem un prognozēm Eiropas Savienības struktūrfondu un Kohēzijas fonda projektiem atbilstoši normatīvajiem aktiem publiskās un privātās partnerības jomā, ko projekta iesniedzējs izmanto, sagatavojot projekta iesniegumu, pieejama <https://www.fm.gov.lv/lv/makroekonomiskie-pienemumi-un-prognozes>. Izstrādājot finanšu analīzi, izmanto uz projektu iesniegumu atlases izsludināšanas dienu aktuālo publikāciju par makroekonomiskajiem pieņēmumiem.
14. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
15. Projekta iesniegumā summas norāda *euro* ar precizitāti līdz 2 cipariem aiz komata.
16. **Projekta iesniegumu iesniedz līdz projektu iesniegumu iesniegšanas beigu termiņam**.
17. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
18. Projekta iesniedzējam pēc projekta iesnieguma iesniegšanas sadarbības iestādē tiek nosūtīts Projektu portāla automātiski sagatavots e-pasts par projekta iesnieguma iesniegšanu.
19. Projektu iesniegumu vērtēšanas kārtība
20. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[5]](#footnote-6) 61. pantā noteikto. Vērtēšanas komisijas locekļi projektu iesniegumu vērtēšanā piedalās šādā apjomā:
	1. vienotie, vienotie izvēles un specifiskie atbilstības kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā, papildus piesaistot nozares ministrijas pārstāvi specifiskā atbilstības kritērija Nr. 3.1. vērtēšanā par atbilstību atkritumu apsaimniekošanas reģionālajam plānam un kritērija Nr. 3.2. vērtēšanas daļā par pierādījumiem, ka atbalsta nepiešķiršanas gadījumā ieguldījums netiks veikts);
	2. kvalitātes kritēriji (vērtē visi balsstiesīgie vērtēšanas komisijas locekļi, papildus piesaistot nozares ministrijas pārstāvi kvalitātes kritērija Nr. 4.7. vērtēšanā, lai pārbaudītu projekta iesniegumā norādīto atkritumu veidu, ko plānots savākt projekta ietvaros paredzētajā infrastruktūrā, atbilstību).
21. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
22. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
23. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 6. pielikums) un Projektu portālā aizpildot projekta iesnieguma vērtēšanas veidlapu.
24. Pirms šī nolikuma 18. punktā noteiktās vērtēšanas uzsākšanas sadarbības iestāde pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[6]](#footnote-7) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu.
25. Projekta iesnieguma atbilstību projektu vērtēšanas kritērijiem vērtē, ievērojot šī nolikuma 16. punktā noteikto kompetenču sadalījumu, vispirms izvērtējot visus neprecizējamos un pēc tam – precizējamos kritērijus šādā secībā:
	1. sākot vērtēšanu, vispirms vērtē projekta iesnieguma atbilstību vienotajiem izvēles kritērijiem Nr. 2.1. un Nr. 2.2. Ja projekta iesniegums neatbilst kādam no minētajiem kritērijiem, tā vērtēšanu neturpina;
	2. ja projekta iesniegums atbilst vienotajiem izvēles kritērijiem Nr. 2.1. un Nr. 2.2., tad turpina vērtēt projekta iesnieguma atbilstību kvalitātes kritērijiem Nr. 4.1. un Nr. 4.2. Ja projekta iesniegums neatbilst kādam no kvalitātes kritērijiem Nr. 4.1. vai Nr. 4.2. (t.i., nesasniedz kritērijā noteikto minimālo punktu skaitu), tā vērtēšanu neturpina;
	3. ja projekta iesniegums atbilst kvalitātes kritērijiem Nr. 4.1. un Nr. 4.2., tad projektu iesniegumiem:
		1. **kuros paredzēta atkritumu pārstrādes iekārtu un kompostēšanas laukumu izveide**, turpina vērtēt atbilstību kvalitātes kritērijam Nr. 4.4. Ja projekta iesniegums neatbilst kvalitātes kritērijam Nr. 4.4. (t.i., nesasniedz kritērijā noteikto minimālo punktu skaitu), tā vērtēšanu neturpina. Ja projekta iesniegums atbilst kvalitātes kritērijam Nr. 4.4., tad turpina vērtēt projekta iesnieguma atbilstību kvalitātes kritērijam Nr. 4.3.;
		2. **kuros paredzēta aprites ekonomikas centru izveide un aprīkošana**, turpina vērtēt atbilstību kvalitātes kritērijam Nr. 4.5. Ja projekta iesniegums neatbilst kvalitātes kritērijam Nr. 4.5. (t.i., nesasniedz kritērijā noteikto minimālo punktu skaitu), tā vērtēšanu neturpina. Ja projekta iesniegums atbilst kvalitātes kritērijam Nr. 4.5., tad turpina vērtēt projekta iesnieguma atbilstību kvalitātes kritērijam Nr. 4.6.;
		3. **kuros paredzēta šķiroto atkritumu savākšanas viedo laukumu izveide**, turpina vērtēt atbilstību kvalitātes kritērijam Nr. 4.7. Ja projekta iesniegums neatbilst kvalitātes kritērijam Nr. 4.7. (t.i., nesasniedz kritērijā noteikto minimālo punktu skaitu), tā vērtēšanu neturpina;
		4. **kuros paredzēta dalīti vāktu atkritumu šķirošanas līniju izveide vai modernizācija**, turpina vērtēt atbilstību kvalitātes kritērijam Nr. 4.8. Ja projekta iesniegums neatbilst kvalitātes kritērijam Nr. 4.8. (t.i., nesasniedz kritērijā noteikto minimālo punktu skaitu), tā vērtēšanu neturpina;
	4. ja projektu iesniegumos pieprasītais KF finansējums ir lielāks nekā pasākuma otrās atlases kārtas pirmajā uzsaukumā attiecīgajam atkritumu apsaimniekošanas reģionam pieejamais KF finansējums, projektu iesniegumus sarindo prioritārā secībā atbilstoši nolikuma 22. punkta nosacījumiem, lai noteiktu, kuru projektu īstenošanai finansējums ir pietiekams. Ja pēc rindošanas potenciāli nav pieejams finansējums projekta īstenošanai, tā vērtēšanu neturpina, bet gadījumā, ja finansējums projekta īstenošanai ir pieejams, turpina vērtēt projekta iesnieguma atbilstību pārējiem vērtēšanas kritērijiem – vienotajiem kritērijiem, vienotajiem izvēles kritērijiem un specifiskajiem atbilstības kritērijiem.
26. Projektu vērtēšanu veic attiecīgā atkritumu apsaimniekošanas reģiona KF finansējuma ietvaros. Prioritārā secība tiek veidota, ievērojot šādus nosacījumus:
	1. vienādu punktu gadījumā prioritāro secību veido projektā plānotās darbības, ievērojot šādu secību:
		1. atkritumu pārstrādes iekārtas un kompostēšanas laukumi (kritērijos Nr. 4.3. un 4.4. iegūto punktu skaits);
		2. aprites ekonomikas centri (kritērijos Nr. 4.5. un 4.6. iegūto punktu skaits);
		3. šķiroto atkritumu savākšanas viedie laukumi (kritērijā Nr. 4.7. iegūtais punktu skaits);
		4. dalīti vāktu atkritumu šķirošanas līnijas (kritērijā Nr. 4.8. iegūtais punktu skaits);
		5. dalīti vāktu bioloģiski noārdāmu atkritumu savākšanas specializētā mazemisiju un bezemisiju (ja attiecināms) autotransporta iegāde.
	2. ja vienāds punktu skaits ir visos iepriekš minētajos kritērijos, priekšroka tiek noteikta projektam ar lielāku nacionālo rādītāju par apsaimniekoto atkritumu daudzumu projektā, izteiktu tonnās gadā;
	3. nacionālo rādītāju kā izšķirošo nosacījumu ņem arī vērā, lai noteiktu, kuram no diviem projektiem, kurā paredzēts maksimālais skaits dalīti vāktu bioloģisko noārdāmu atkritumu savākšanas specializētais autotransports (divas automašīnas), piešķirams atbalsts prioritāri.
27. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
28. Pēc precizētā projekta iesnieguma saņemšanas sadarbības iestādē komisija atbilstoši šī nolikuma 16. punktā noteiktajam vērtēšanas komisijas locekļu iesaistes apjomam un 21. punktā noteiktajai secībai izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā. Ja konstatē vismaz viena nosacījuma neizpildi vai ja projekta iesniedzēja iesniegtās informācijas dēļ projekta iesniegums neatbilst vismaz vienam projektu iesniegumu vērtēšanas kritērijam, projekta iesnieguma vērtēšanu neturpina.
29. Lēmuma pieņemšanas un paziņošanas kārtība
30. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
31. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas termiņa beigu datuma.
32. Pirms nolikuma 25.1. apakšpunktā noteiktā lēmuma pieņemšanas vai 31.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[7]](#footnote-8) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 31.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 23. punktā noteiktā atzinuma.
33. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. pasākuma projektu iesniegumu otrās atlases kārtas pirmā uzsaukuma ietvaros ir pieejams finansējums projekta īstenošanai.
34. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
35. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
	2. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
	4. pasākuma projektu iesniegumu otrās atlases kārtas pirmā uzsaukuma ietvaros nav pieejams finansējums projekta īstenošanai;
	5. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu.
36. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
37. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procesu.
38. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma apstiprināšanu atbilstoši šī nolikuma 28. punktam vai noraidīšanu, izņemot šī nolikuma 30.4. apakšpunktā noteiktajā gadījumā.
39. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 25. punktā noteiktie lēmumi vai 31. punktā noteiktie atzinumi, attiecīgajam atkritumu apsaimniekošanas reģionam pieejamais KF finansējums ir pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais, sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 22. punktā noteiktajai projektu iesniegumu rindošanas prioritārajai secībai attiecīgajā atkritumu apsaimniekošanas reģionā ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu.
	1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu.
	2. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
40. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 25. punktā noteiktie lēmumi vai 31. punktā noteiktie atzinumi, attiecīgajam atkritumu apsaimniekošanas reģionam pieejamais KF finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu vismaz daļējā apmērā, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, taču nesamazinot projekta darbību tvērumu un sasniedzamo rādītāju vērtības un ievērojot MK noteikumu 5. punktā ietvertos nosacījumus.
	1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu.
	2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
41. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv). <https://www.esfondi.lv/istenotie-projekti>.

VI. Papildu informācija

1. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/2-2-2-1-1k> norādītās kontaktpersonas elektroniskā pasta adresi vai pasts@cfla.gov.lv vai
	2. uzdot, vēršoties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
2. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
3. Atbildes uz iesūtītajiem jautājumiem tiks nosūtītas elektroniski jautājuma uzdevējam.
4. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
5. Aktuālā informācija par projektu iesniegumu atlasi pieejama tīmekļa vietnē <https://www.cfla.gov.lv/lv/2-2-2-1-k-2> .
6. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
7. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

|  |  |
| --- | --- |
| 1. pielikums. | Projekta iesnieguma aizpildīšanas metodika uz 28 lapām. |
| 2. pielikums. | Projekta darbību apraksts (forma) uz 6 lapām. |
| 3. pielikums. | Projekta iesniedzēja deklarācija par komercsabiedrības atbilstību mazajai (sīkajai) vai vidējai komercsabiedrībai (forma) uz 10 lapām. |
| 4. pielikums. | Finanšu analīzes aprēķinu modelis (forma). |
| 5. pielikums. | Finanšu analīzes aprēķinu modeļa aizpildīšanas metodika uz 8 lapām. |
| 6. pielikums. | Projektu iesniegumu vērtēšanas kritēriji un to piemērošanas metodika uz 36 lapām. |
| 7. pielikums. | Līguma par projekta īstenošanu projekts uz 27 lapām. |

*Z. Egle*

*zane.egle@cfla.gov.lv*

1. Pieejama: <https://www.csp.gov.lv/lv/klasifikacija/nace-2-red> [↑](#footnote-ref-2)
2. Pieejamas:

<https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>. [↑](#footnote-ref-3)
3. Tirgus izpēte var notikt dažādos veidos, piemēram, izsūtot elektroniskā pasta vēstules potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-4)
4. Atbilstoši Ministru kabineta 2018. gada 21. novembra noteikumiem Nr. 715 “*De minimis* atbalsta uzskaites un piešķiršanas kārtība”; pieejami: https://likumi.lv/ta/id/303512. Lai pieslēgtos *de minimis* atbalsta uzskaites sistēmai, izmanto Valsts ieņēmumu dienesta Elektroniskās deklarēšanas sistēmu https://eds.vid.gov.lv/. [↑](#footnote-ref-5)
5. Eiropas Parlamenta un Padomes 2024. gada 23. septembra regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). [↑](#footnote-ref-6)
6. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”, pieejami: <https://likumi.lv/ta/id/343827>. [↑](#footnote-ref-7)
7. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”, pieejams: <https://likumi.lv/ta/id/343827>. [↑](#footnote-ref-8)